**Správne poplatky na oddelení správnom, štátneho občianstva a matrík:**

**Zákon NR SR č. 145/1995 Z. z. o správnych poplatkoch v znení neskorších predpisov**

### *(Príloha zákona: SADZOBNÍK SPRÁVNYCH POPLATKOV)*

## **I. časť**

## **Všeobecná správa**

***Položka 2***

**OSVEDČENIE**

a) Vyhotovenie odpisu (fotokópie), výpisu alebo písomnej informácie z úradných kníh, úradných záznamov, evidencií, registrov listín a zo spisov alebo súkromných spisov v úradnej úschove, za každú aj začatú stranu...................................................................................................................................... **2 €**

c) Osvedčenie odpisu (fotokópie), výpisu alebo písomnej informácie z úradných kníh, úradných záznamov, registrov listín a zo spisov alebo súkromných spisov v úradnej úschove, za každú aj začatú stranu

v slovenskom jazyku ............................................................................................................................ **2 €**

v cudzom jazyku .................................................................................................................................. **3 €**

**Oslobodenie:**

Od poplatkov podľa písmen a) a c) tejto položky sú oslobodené, osvetové strediská, hvezdárne, planetáriá, knižnice, múzeá, galérie a štátne divadlá.

**Poznámka:**

1. Poplatok podľa písmena a) tejto položky sa vyberie po vykonaní úkonu na základe ústnej alebo písomnej výzvy.

***Položka 3***

**OSVEDČENIE**

a) podpisu na listine alebo na jej rovnopise, za každý podpis.............................................................. **2 €**

b) odtlačku úradnej pečiatky a úradného podpisu, za každý odtlačok a za každý podpis.................... **5 €**

c) podľa Dohovoru o zrušení požiadavky vyššieho overenia zahraničných verejných listín (apostilla) .............................................................................................................................................................**10 €**

**Oslobodenie:**

Od poplatku podľa písmena a) tejto položky je oslobodené osvedčenie podpisu na listinách potrebných na vykonanie zákona č. 255/1946 Zb. o príslušníkoch československej armády v zahraničí a o niektorých iných účastníkoch národného boja za oslobodenie. Od poplatku podľa písmena a) tejto položky je oslobodené osvedčenie podpisu na kúpnopredajných zmluvách medzi vlastníkmi a Slovenským pozemkovým fondom alebo správcom lesných pozemkov vo vlastníctve štátu, ak ide o úkony spojené s konaním o pozemkových úpravách.

**Splnomocnenie**

Správny orgán môže poplatok podľa tejto položky zvýšiť až o 100 %, ak úkon vyžaduje zvýšenú náročnosť, urýchlené vybavenie alebo vykonanie tohto úkonu mimo úradnej miestnosti.

## **II. časť**

# **Vnútorná správa**

### *Položka 19*

**ZMENA**

**a) hanlivého alebo neosobného mena alebo hanlivého priezviska** ...….......................... **3 €**

**b) priezviska maloletých detí** ………………………………….........…..…....................**33 €**

**c) mena alebo priezviska v ostatných prípadoch** …….....……………........................ **100 €**

**Oslobodenie**

1. Od poplatku podľa tejto položky je oslobodená zmena mena alebo priezviska podľa § 7 ods. 1 a 2 zákona NR SR č. 300/1993 Z. z. o mene a priezvisku v znení neskorších predpisov.
2. Od poplatku podľa tejto položky je oslobodená zmena mena alebo zmena priezviska v dôsledku nesprávneho alebo neúplného zápisu v matrike.

**Poznámka**

1. Za zmenu priezviska manželov a ich maloletých detí alebo za zmenu priezviska rodiča a maloletých detí na spoločné priezvisko sa vyberie jeden poplatok.
2. Podľa písmena a) tejto položky sa vyberie poplatok za povolenie zmeny priezviska dieťaťa zvereného do náhradnej osobnej starostlivosti na priezvisko osoby, ktorej bolo zverené, na spoločné priezvisko pestúnov alebo na priezvisko dohodnuté pre ich vlastné deti, ak osobou, ktorej bolo zverené, alebo pestúnmi sú starí rodičia alebo súrodenci rodičov maloletých detí.
3. Za zmenu priezviska maloletých detí toho istého rodiča sa vyberie len jeden poplatok.
4. Poplatok podľa tejto položky sa vyberie až po vykonaní úkonu.

### *Položka 20*

### UDELENIE ŠTATNEHO OBČIANSTVA SR

**a) Udelenie štátneho občianstva SR osobe nad 18 rokov** ...............................................**700 €**

**b) Udelenie štátneho občianstva SR dieťaťu**

**1. do 15 rokov** ............................................................................................................. **100 €**

**2. od 15 rokov do 18 rokov**......................................................................................... **150 €**

**c)** **Udelenie štátneho občianstva SR bývalým slovenským alebo československým**

**štátnym občanom a reoptantom podľa medzinárodného práva**  ............................ **20 €**

**d**) **Udelenie štátneho občianstva Slovenskej republiky**

**štátnym občanom Českej republiky narodeným po 1.1.1993** .................................. **20 €**

**e) Udelenie štátneho občianstva SR osobe, ktorej aspoň jeden z rodičov**

**alebo prarodičov bol** **československý štátnym občanom** ......................................... **20 €**

**f) Udelenie štátneho občianstva Slovenskej republiky osobe, ktorá má vydané**

**platné osvedčenie preukazujúce postavenie Slováka žijúceho v zahraničí** ............ **400 €**

**Oslobodenie**

Od poplatku podľa tejto položky sú oslobodení cudzinci, ktorým sa udelil azyl a presídlenci z Ukrajiny z oblasti Černobyľu, cudzinci nad 65 rokov veku, invalidní dôchodcovia, osoby s ťažkým zdravotným postihnutím a cudzinci, ktorí stratili štátne občianstvo Slovenskej republiky po 1.januári 1993.

**Splnomocnenie**

Správny orgán môže poplatok podľa tejto položky znížiť alebo upustiť od jeho vybratia u osoby, ktorá

1. je osobou bez štátnej príslušnosti, alebo
2. má vydané platné osvedčenie preukazujúce postavenie Slováka žijúceho v zahraničí, z osobitného dôvodu, ktorým je skutočnosť, že táto osoba sa významne zaslúžila o prínos pre Slovenskú republiku alebo pre komunitu Slovákov žijúcich v zahraničí, z ktorej pochádza, v oblasti ekonomickej, vedeckej, technickej, kultúrnej, sociálnej alebo športovej, alebo skutočnosť, že táto osoba sa preukázateľným spôsobom dlhodobo angažuje v prospech komunity Slovákov žijúcich v zahraničí; správny orgán posúdi túto skutočnosť po predchádzajúcom stanovisku Úradu pre Slovákov žijúcich v zahraničí.

**Poznámka**

Poplatok podľa tejto položky sa vyberie až po vykonaní úkonu.

### *Položka 21*

**Prepustenie zo štátneho zväzku SR**

**a) Prepustenie zo štátneho zväzku SR osoby nad 18 rokov** ......................................... **700 €**

**b) Prepustenie zo štátneho zväzku Slovenskej republiky dieťaťa**

**1. do 15 rokov**.................................................................................................................... **200 €**

**2. od 15 do 18 rok**ov ......................................................................................................... **350 €**

**c) Prepustenie zo štátneho zväzku SR v súvislosti s udelením**

**štátneho občianstva Českej republiky** ...............................................................................**20 €**

Oslobodenie

Od poplatku podľa písmena a) a c) tejto položky sú oslobodené osoby nad 65 rokov veku a invalidní dôchodcovia.

Poznámka

Poplatok podľa tejto položky sa vráti, ak sa prepusteniu zo štátneho zväzku SR nevyhovelo.

### *Položka 22*

### Osvedčenia o štátnom občianstve SR

**a) Konanie o vydanie osvedčenia o štátnom občianstve SR** ........................................... **10 € b) Konanie o vydanie potvrdenia o štátnom občianstve SR** ........................................... **10 €**

Oslobodenie

Od poplatku podľa tejto položky je oslobodené konanie o vydanie osvedčenia o štátnom občianstve SR na účely vydania prvého občianskeho preukazu.

Poznámka

Ak žiadateľ požaduje vydanie viacerých osvedčení o štátnom občianstve Slovenskej republiky alebo potvrdení o štátnom občianstve Slovenskej republiky, poplatok sa vyrubuje za každý takýto vydaný originál.